HU
L 144/100
–
Az Európai Unió Hivatalos Lapja
2022.5.23.
A hitelesítő(k)nek ellenőriznie (ellenőrizniük) kell, hogy az adatkészleteket helyesen alkalmazzák-e a szoftverben (vagyis hogy a szoftverben lévő adatkészlet LCIA-eredményei 1 %-on belüli eltérést mutatnak a metaadatokban szereplőkhöz képest).
Ellenőrizni kell a leginkább releváns folyamatok modellezéséhez használt adatkészletek legalább 50 %-át (számban megadva) és az egyéb folyamatok modellezéséhez használt adatkészletek 10 %-át.
A hitelesítő(k)nek ellenőriznie (ellenőrizniük) kell, hogy a vizsgált terméket reprezentáló, az EF-nek megfelelő összesített adatkészlet az Európai Bizottság rendelkezésére áll-e (69).
A PEF-vizsgálat megrendelője dönthet úgy, hogy az adatkészletet nyilvánosságra hozza.
A kiegészítő környezeti és technikai információk megfelelnek a 3.2.4.1.
szakaszban foglalt követelményeknek.
8.4.2.
H i t el e s í t é s i é s v a l i d á l á s i m ó d s z e r e k A hitelesítő(k) köteles(ek) értékelni és megerősíteni, hogy az alkalmazott számítási módszerek elfogadható pontosságúak-e, megbízhatók és megfelelők-e, valamint hogy azok alkalmazására a PEF-módszerrel összhangban kerül-e sor.
A hitelesítő(k) köteles(ek) megerősíteni a mértékegységek átváltásának helyes alkalmazását.
A hitelesítő(k) köteles(ek) ellenőrizni, hogy az alkalmazott mintavételi eljárások összhangban állnak-e a PEFmódszerben meghatározott, a 4.4.6.
szakasz szerinti mintavételi eljárással.
A bejelentett adatokat a következetesség ellenőrzése érdekében össze kell vetni a forrásdokumentációval.
A hitelesítő(k) köteles(ek) értékelni, hogy a becslési módszerek megfelelőek-e, és azokat következetesen alkalmazták-e.
A hitelesítő(k) számba veheti(k) a becslések vagy választások alternatíváit annak megállapítása érdekében, hogy konzervatív döntést hoztak-e.
Előfordulhat, hogy a hitelesítő(k) a vártnál nagyobb bizonytalanságokat azonosít(anak), és értékelheti(k) az azonosított bizonytalanságnak a végső PEF-eredményekre gyakorolt hatását.
8.4.3.
A z a d a t ok t i t ko s s á g a A validálásra szolgáló adatokat szisztematikus és átfogó módon kell bemutatni.
A hitelesítő(k) rendelkezésére kell bocsátani a PEF-vizsgálat validálását támogató összes projektdokumentációt, beleértve az EF-modellt, a bizalmas információkat, adatokat és a PEF-jelentést.
A hitelesítő(k) köteles(ek) bizalmasan kezelni a hitelesítés/validálás során ellenőrzött valamennyi információt és adatot, és azok kizárólag a hitelesítési/validálási folyamat során használhatók fel.
A PEF-vizsgálat megrendelője kizárhatja a bizalmas adatokat és információkat a PEF-jelentésből, feltéve, hogy: –
csak a bemeneti információkat zárja ki, és minden kimeneti információ szerepel a jelentésben;
–
a megrendelő elegendő információt nyújt a hitelesítő(k) számára a kizárt adatok és információk jellegére vonatkozóan, valamint megindokolja azok kizárását;
–
a hitelesítő(k) elfogadja (elfogadják) a titoktartást, és ezt megindokolja (megindokolják) a hitelesítési és validálási jelentésben; Ha a hitelesítő(k) nem fogadja (fogadják) el a titoktartást, és a megrendelő nem tesz korrekciós intézkedést, a hitelesítő(k)nek a hitelesítési és validálási jelentésbe bele kell foglalnia (foglalniuk), hogy a titoktartás nem indokolt;
–
a megrendelő nyilvántartást vezet a bizalmasan kezelt információkról a titoktartásra vonatkozó határozat esetleges jövőbeni újraértékelése érdekében.
Az üzleti adatok lehetnek bizalmas jellegűek a versennyel kapcsolatos szempontok, a szellemi tulajdonjogok vagy hasonló jogi korlátozások miatt.
Ezért a validálási folyamat során átadott, bizalmasnak minősített üzleti adatokat bizalmasan kell kezelni.
A hitelesítő(k) ezért a hitelesítési/validálási folyamat során tudomására (tudomásukra) jutott információkat a szervezet engedélye nélkül nem terjesztheti(k), illetve más módon nem őrizheti(k) meg felhasználás céljából.
A PEF-vizsgálat megrendelője kérheti a hitelesítő(k)től titoktartási megállapodás aláírását.
(69) Kérjük, küldje el adatkészleteit a következő címre: ENV-ENVIRONMENTAL-FOOTPRINT@ec.europa.eu